Diari Oficial de la Generalitat Valenciana


Sumari del DOGV 4398, del 13-12-2002 (2002/13415)

Notificación a GETE-I, SL, c/ del Batxiller, de la resolució d'alçada amb el número de referència interna R-146/2002.
---------------------------------------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13928


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificación a GETE-I, SL, c/ del Batxiller, de la resolució d'alçada amb el número de referència interna R-146/2002. [2002/X13585]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a GETE-I, SL, c/ del Batxiller, 17-baixos (46421 València), la resolució del recurs d'alçada amb el número de referència interna R-146/2002.
  
Resolució
  
Examinats els recursos d'alçada presentats per Juan A. Grau Hervás en nom i representació de la mercantil GETE-I, SA, i per Rosanna Pérez Peiró en nom de la mercantil LODEFER, SL, contra resolució del Servici Territorial d'Arquitectura i Habitatge de València, en l'expedient VIVI/040501/446.
  
Antecedents de fet
  
Primer. El senyor Luis Julián Martínez Millán, propietari de l'habitatge de protecció oficial situat a Benimàmet, c/ En Projecte núm. 2-3B, va presentar escrit de denúncia contra la promotora GETE I, SA, davant el Servici Territorial d'Arquitectura i Habitatge de València per deficiències constructives al traster del mencionat immoble, i s'hi envià un perit del dit organisme el qual va emetre el corresponent informe pericial, i va acordar la incoació d'expedient sancionador contra la dita mercantil, així com contra la constructora LODEFER, SL, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en què una vegada s'ha entés provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, així com l'orde de reparació de les deficiències constructives.
  
Tercer. El cap del Servici Territorial d'Arquitectura i Habitatge va dictar resolució en què es mantenen els fonaments de dret de la proposta, va acordar la imposició d'una sanció de 4.210 euros, així com l'orde de realització de les obres.
  
Quart. Contra la dita resolució interposen recursos d'alçada la mercantil GETE-I, SA, i LODEFER, SL, amb les al·legacions que consten en estos, i que es donen per reproduïdes en nom de la brevetat.
  
Fonaments de dret
  
Primer. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que establix el Decret 210/2001, de 18 de desembre, del Govern Valencià (DOGV núm. 4165, de 10 de gener).
  
Segon. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i la tramitació del recurs
  
Tercer. La promotora GETE I, SA, presenta escrit d'interposició del recurs en què en la seua única al·legació entén que la resolució del Servici Territorial és nul·la de ple dret, ja que segons manifesta, no ha rebut cap comunicació fins a la resolució recorreguda, per la qual cosa sol·licita que se'n declare la nul·litat.
  
El recurs ha de ser desestimat, ja que consten en l'expedient tots els justificants de recepció de correus de les notificacions dels actes de les diligències subjectes a estes, com és la incoació de l'expedient sancionador i la preceptiva proposta de resolució. Per això les actuacions estan ajustades a dret procedimental, i no s'ha produït la nul·litat pretesa.
  
Quart. Quant al recurs presentat per la mercantil LODEFER, SL, resulta acreditat en el llibre d'ordes i visites de l'edificació de l'immoble que és la constructora d'este, i és irrellevant el contracte d'obres pactat entre esta i la promotora GETE I, SA, i es té en compte, a més, que les deficiències es referixen a elements duts a terme per la constructora. Pel que, així mateix, hi escau la desestimació del recurs i la confirmació de la resolució del Servici Territorial d'Arquitectura i Habitatge de València.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar els recursos d'alçada formulats per Juan A. Grau Hervás en nom i representació de la mercantil GETE-I, SA, i per Rosanna Pérez Peiró en nom de la mercantil LODEFER, SL, contra resolució del Servici Territorial d'Arquitectura i Habitatge de València, amb data 7 de març de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que s'hi puga exercir qualsevol altre recurs que s'estime oportú.